ईश्वर के घर के शुद्धिकरण हेतु येसु की कार्रवाई की व्याख्या के लिए उनके शिष्यों ने स्तोत्र ग्रंथ 69 के एक पद का हवाला दिया। स्तोत्र कहता है, “तेरे घर का उत्साह मुझे खा जायेगा।” (पद.10) यह स्तोत्र शत्रु की घृणा के कारण संकट की स्थिति में मदद हेतु एक आह्वान है और ऐसी ही स्थिति में येसु अपने दुःखभोग को पार करने वाले हैं। पिता एवं उनके घर का उत्साह उन्हें क्रूस तक ले जाएगा। यह प्रेम का उत्साह है जो उन्हें आत्म बलिदान के लिए प्रेरित करता है न कि गलत मनसा से ईश्वर की सेवा हेतु हिंसा का सहारा लेने का। वास्तव में, उनके अधिकार के प्रमाण का चिन्ह है उनकी मृत्यु एवं उनका पुनरुत्थान। ईसा ने उन्हें उत्तर दिया, “इस मंदिर को ढाह दो और मैं इसे तीन दिनों के अंदर फिर खड़ा कर दूँगा।” (पद.19) सुसमाचार लेखक यहाँ गौर करते हैं कि येसु तो अपने शरीर रूपी मंदिर के बारे बोल रहे थे। (पद. 21) येसु के पास्का के साथ एक नये मार्ग की शुरूआत हुई, एक नये मंदिर की जो प्रेम का मार्ग है और नये मंदिर वे स्वयं हैं।